एबसुनि बान्जायनायाव रुंसारि कनकेस्वर नार्जारीनि 78थि जोनोम सान फालिदों : बे मेलावनो बाहागो लानानै एबसुनि आफादगिरि दिपेन बर’आ बुङोदि रुंसारि कनकेस्वर नार्जारी आरो एबसुनि गायस’नगिबि आफादगिरि बानेस्वर बसुमतारीजों दैदेनगिरि बिबान रुजुनना बर’फोरनि थांना थानायनि थाखाय गोख्रों खामानि मावबोनायनि फिथाइ महरै दिनै बर’फोरा बि.ए.सि. , बि.टि.सि. आरो बि.टि.आर. मोन्थाम सुक्टि खालामबाय। थारैनो बियो जोबोद गोग्गाथाव आरो बेसेबा गेदेर जारिमिन होनना बुङो। खौरांगिरिनि सिगाङाव एबसुनि आफादगिरि दिपेन बर’आ बुंबावोदि इयुन समाव खौसेयै सोलोंथाइ बिथिङाव गोख्रोङै खामानि मावलांगोन होनना रोखा फोरमायो।